બુરહાને હાફિસ સાથે વાતચીતમાં કહ્યું હતું કે મારા જીવનની ઇચ્છા છે કે તમારી સાથે વાત કરું. હવે મારી ઇચ્છા પૂરી થઇ ગઇ. હવે માત્ર શહાદતની રાહ જોઉં છું. આતંકી સરગના હાફિઝ સઇદે જણાવ્યું છે કે વાતચીતની થોડી ક્ષણો બાદ બુરહાન માર્યો ગયો હોવાના સમાચાર પ્રાપ્ત થયા હતા. સઇદે કાશ્મીર ઘાટીમાં ફરીથી હિંસા ભડકે તેના માટે પાકિસ્તાનમાં મંગળવારે આતંકી કારવાં નિકાળ્યો હતો. તે સમયે હાફિઝે કહ્યું હતું કે બુરહાનીએ ભારતીય સેના સાથે નિપટવા અને તેને હરાવાની તૈયારી અંગે ચર્ચા કરી હતી.